stanford-oval/wikipedia huggingface dataset:
רחביה רוזנבוים
קריירת כמאמן

לאחר שפרש פנה רוזנבוים לאימון, ותחילה שימש מאמן-שחקן בקבוצת הפועל כפר שלם מהליגות הנמוכות. במקביל מונה למאמן קבוצת הנוער של הפועל תל אביב. גם בתפקיד זה הוביל את הקבוצה לזכייה בגביע ובאליפות הליגה לנוער, כשתחתיו מככב השחקן הצעיר רוני קלדרון. לאחר שנתיים בקבוצת הנוער מונה רוזנבוים למאמן הראשי של הפועל תל אביב, וכבר בעונתו הראשונה כמאמן הוביל את הקבוצה לזכייה באליפות בעונת 1968/1969, כשתחת שרביטו מככבים בקבוצה קלדרון הצעיר, שייע פייגנבוים, יחזקאל חזום וג'ורג' בורבה. בעונתו השנייה כמאמן הקבוצה הגיע עמה לגמר אליפות אסיה לקבוצות, כשהקבוצה סיימה במקום השני בטורניר.
לאחר שנתיים כמאמן הפועל תל אביב עזב רוזנבוים את תפקידו ואימן לתקופות קצרות את הפועל כפר סבא ואת הפועל פתח תקווה, ממנה פוטר בשנת 1973 כשהקבוצה נקלעה לסכנת ירידה שמונה מחזורים מסיום העונה. הוא עבר לאמן את מכבי יפו והמשיך לעונה נוספת עד לסיום עונת 1974/1975 בליגה הלאומית. בשנת 1975 חזר להפועל תל אביב ואימן אותה עונה נוספת, שהסתיימה בצורה מאכזבת כשהקבוצה סיימה במקום העשירי. לאחר מכן ניהל רוזנבוים במשך שנים ארוכות את קבוצת הנוער של הפועל תל אביב.
חיים אישיים

רוזנבוים עבד שנים רבות בחברת מקורות. נשוי לרחל, ולהם שני ילדים.
תארים > כשחקן

אליפות: 1956/1957
גביע המדינה: 1960/1961
תארים > כמאמן

אליפות: 1968/1969
הערות שוליים

↑  יעקב בר-און, ‏ממשיך לבעוט: סיפור הסינדרלה הקלאסי של רחביה רוזנבוים, באתר מעריב אונליין, 31 בדצמבר 2015
↑  אשר גולדברג, גביע המדינה הראשון של הפועל תל אביב, באתר ההתאחדות לכדורגל בישראל, 12 במאי 2012
| ‏‏נבחרת ישראל‏ - גביע אסיה בכדורגל 1956 (מקום שני) |
| --- | --- | --- |
|   בלוט |   גלזר |   חלדי |   חודורוב |   ישראלי |   קופמן |   קרמר |   מתניה |   מרימוביץ' |   רבינוביץ' |    רוזנבוים |   שניאור |  סילברשטיין |   שפיגל |  סטלמך |  ויסוקר | מאמן: גיבונס  |   בלוט |   גלזר |   חלדי |   חודורוב |   ישראלי |   קופמן |   קרמר |   מתניה |   מרימוביץ' |   רבינוביץ' |    רוזנבוים |   שניאור |  סילברשטיין |   שפיגל |  סטלמך |  ויסוקר | מאמן: גיבונס  | ישראל |
אוברלנד (קנטון)

| --- | --- |
דגל אוברלנד
 ישות קודמת ויורשת:  ברן (קנטון) ברן
 מדינה / טריטוריה:  הרפובליקה ההלווטית הרפובליקה ההלווטית
 חבל ארץ:  הרמה הברנית
 בירת הקנטון:  תון
 שפה רשמית:  גרמנית
 תאריך ייסוד:  12 באפריל 1798 (פורק ב-1803)
 שטח:  כ−200,000 קמ"ר
 תאריך נטישה:  1803 
 קואורדינטות:  46°42′00″N 7°40′00″E﻿ / ﻿46.7°N 7.66666667°E﻿ / 46.7; 7.66666667 
  מפת מיקום  מפה מפורטת   מפת קנטוני הרפובליקה ההלווטית. אוברלנד מסומן בצבע חום.  he tabBackground:;tabBorder:#aaa;defaultTab:0;
 
אוברלנד (בגרמנית: Oberland) היה קנטון של שווייץ במסגרת הרפובליקה ההלווטית, מדינת החסות שהקימה הרפובליקה הצרפתית הראשונה כחלק ממלחמות המפכה הצרפתית.
מחוזות

|  | סמל | שם | בשפת המקור | בירה |
| --- | --- | --- | --- | --- |
| 1 |  | אשי | Aeschi | אשי בשפיץ |
| 2 |  | ברינץ | Brienz | ברינץ |
| 3 |  | פרוטיגן | Frutigen | פרוטיגן |
| 4 |  | אינטרלאקן | Interlaken | וילדרסוויל |
| 5 |  | אוברהאסלי | Oberhasli | מיירינגן |
| 6 |  | זאנן | Saanen | זאנן |
| 7 |  | זימנטאל עילית | Nieder-Simmental | צווייזימן |
| 8 |  | זימנטאל תחתית | Ober-Simmental | ארלנבאך בזימנטל |
| 9 |  | תון | Thun | תון |
| 10 |  | אונטרזן | Unterseen | אונטרזן |
ראו גם

קנטון ברן
הרמה הברנית
חוק הוק

חוק הוק מודגם באמצעות קפיץ המשנה אורכו בהשפעת כוח חיצוני. היחס בין הכוח לבין התזוזה הוא קבוע הקפיץ
התארכות הקפיץ יחסית לעומס. כוח כפול גורם לתזוזה כפולה, כך גם התארכות הגוף יחסית למאמץ
חוק הוּק (Hooke's law) הוא חוק פיזיקלי המציג את היחס הישר בין מאמץ לבין עיבור (מעוות יחסי) בתחום האלסטי. יחס זה נקרא באופן כללי מודול האלסטיות, ובמקרה הפרטי של קפיץ, "קבוע הקפיץ".
החוק נקרא על שמו של הפיזיקאי בן המאה ה-17 רוברט הוק, וקובע כי כוח הפועל על קפיץ גורם לתזוזה יחסית לכוח ויחסית לקבוע הקפיץ.
מתקיים:
k={\frac {F}{\Delta l}}
כאשר:
F הוא הכוח שמופעל על הקפיץ
k הוא קבוע הקפיץ
\Delta l היא תזוזת הקפיץ בהשפעת הכוח
חוק הוק

המאמץ משמש כאן בתפקיד הכוח הפועל על הקפיץ. העיבור (מעוות יחסי) משמש בתפקיד התזוזה של הקפיץ ומודול האלסטיות משמש בתפקיד קבוע הקפיץ. גוף הנתון במאמץ משנה את אורכו כתלות במאמץ ובתכונת החומר. אם המאמץ הוא מאמץ מתיחה, נסמן אותו בסימן + (פלוס) והגוף יתארך. אם המאמץ הוא מאמץ לחיצה, נסמן אותו בסימן - (מינוס) והגוף יתכווץ.
הקשר בין המאמץ לבין העיבור במצב מאמצים חד־ממדי מגדיר את מודול האלסטיות:
ובצורה שתאפשר דיון תלת־ממדי:
E - מודול האלסטיות
\varepsilon  - עיבור
\sigma  - מאמץ
במוט המועמס למתיחה או לחיצה, העיבור הוא ההתארכות היחסית:
ההתארכות היחסית יכולה להיות חיובית או שלילית
L - אורך החלק
{\Delta L} - השינוי באורך
הקשר בין מודול האלסטיות (במתיחה) לבין מודול הגזירה נתון על ידי הביטוי:
G - מודול הגזירה
\nu  - מקדם פואסון
חוק הוק > עקומת מאמץ-עיבור

הנקודות המסומנות על גבי הדיאגרמה:
תחום האלסטיות הוא התחום בו התיאור של עקומת מאמץ-עיבור הוא בצורת קו ישר והוא בקרוב מהראשית עד אזור מאמץ הכניעה. בחומרים שאזור הכניעה איננו ברור כמו בפלדה ואיננו מוצג בצורת נזילה, מגדירים בדרך כלל את נקודת הכניעה כנקודה בה העיבור שווה לעיבור בשעור 0.2%.
חוק הוק > מצב מאמצים ומעוותים מרחבי

מאמץ מתיחה בכיוון x גורם למתיחת המוט בכיוון באותו כוון X, ולהתכווצות המוט בכיוונים הניצבים Y,Z בשעור המתקבל מהמכפלה של המאמץ בכיוון X במקדם פואסון. כך גם בכוונים Y,Z. חוק הוק המוכלל למצב מאמצים תלת-ממדי, מתקבל משלוש מתיחות חד-ציריות לכל אחד מהכיוונים ושימוש בעקרון הסופרפוזיציה:
בחוק הוק עבור חומרים כלליים יותר מקפיץ,  k הוא טנזור והוא מיוצג על ידי מטריצה של קשיחות החומר בגודל 9x9. אם החומר הוא ליניארי, אלסטי ואיזוטרופי, נדרשים שני קבועים על מנת לקבוע את התנהגותו תחת מאמצים: מודול האלסטיות  E ומודול הגזירה  G. כאשר עוסקים במקרה של קפיץ שלא מופעלים עליו כוחות גזירה מקבלים את המקרה הפרטי בו מודול האלסטיות הוא קבוע הקפיץ  k.
חוק הוק > אנרגיה

במונחים של אנרגיה חוק הוק הוא קירוב הרמוני של האנרגיה הפוטנציאלית של הקפיץ עבור הפרעות קטנות ("קירוב תנודות קטנות"). קירוב בו מפתחים את האנרגיה הפוטנציאלית של הקפיץ סביב מצב שיווי המשקל שלו. אם בנקודה  x_{0} הקפיץ נמצא בשיווי משקל (אנרגיה פוטנציאלית מינימלית), אזי בקירוב, האנרגיה הפוטנציאלית שלו כתלות במרחק מנקודת שיווי המשקל יהיה:
חוק הוק בקפיצים לוליינים

עבור קפיצים ספירליים, דמויי "סלינקי", הפרמטרים שקובעים את מקדם הקפיציות אינם מודול יאנג של החומר, אלא דווקא מודול הגזירה ופרמטרים גאומטריים שמאפיינים את הקפיץ. למעשה, מכיוון שהקפיץ הספירלי "נדחס" למצב לולייני צפוף במהלך ייצורו, כיווץ או מתיחה של הקפיץ כמעט ולא משנים את אורך התיל ממנו מורכב הקפיץ, ועובדה זאת בצירוף מודול יאנג הנמוך יחסית של הקפיצים הספירליים המשמשים כצעצועים גורסת כי מתפתח מאמץ לחיצה/מתיחה זניח בתיל המרכיב את הקפיץ. האנרגיה המכנית שמושקעת בדחיסה או מתיחה של הקפיץ נאגרת בו באמצעות מנגנון מכני אחר, זה של מאמץ הפיתול המתפתח בקפיץ. למעשה, גודל שהשינוי שלו אינו זניח במהלך כיווץ ומתיחת הקפיץ אינו אורך התיל אלא הפיתול של העקום המרחבי שמתווה תיל הקפיץ, והדבר מתבטא במאמץ פיתול אחיד לאורך תיל הקפיץ. במאמצי פיתול נמוכים, קיים קשר ידוע מדויק בין מודול הגזירה והפרמטרים הגאומטריים של הקפיץ למקדם הקפיציות (המופיע בחוק הוק) של הקפיץ, ובחלק זה נקבלו מעקרונות ראשוניים.
כיוון שגם מאמצי פיתול בחומר מקיימים חוק ליניארי דמוי חוק הוק, האנרגיה המכנית שהושקעה בקפיץ  {\frac {1}{2}}kx^{2} צריכה להיות שווה ל-
 {\frac {1}{2}}c\phi _{total}^{2} כאשר  c הוא מקדם הפרופורציה בחוק הפיתול, ו- \phi _{total} היא זווית הפיתול הכוללת (total twist) שמתפתחת בקפיץ בין שני קצוותיו. המקדם  c ניתן לקבלה ממודול הגזירה  G, אורך התיל הכולל  I ורדיוס התיל  r. מה שנדרש כדי לקבל קשר בין פרמטרים אלו לקבוע הקפיציות  k הוא קשר בין x ל- \phi _{total}. קשר כזה מקבלים ישירות אם מבינים ששינויים בזווית הפיתול הכוללת של העקום המרחבי שמתווה הקפיץ קשורים לגודל מהגאומטריה הדיפרנציאלית של עקומים שנקרא הפיתול של העקום. מהבנה זאת מקבלים ש- x=\phi _{total}\cdot R. כאשר  R הוא רדיוס הקפיץ (לא רדיוס התיל אלא רדיוס הגליל עליו נעים אלמנטי הקפיץ). כיוון שמחוק הפיתול ידוע ש-:  c={\frac {\pi Gr^{4}}{2l}}, ואילו ידוע גם שאורך התיל  I מקיים  l=2\pi RN (כאשר  N הוא מספר הליפופים של הקפיץ), מקבלים איפוא את התוצאה:  k={\frac {Gr^{4}}{4NR^{3}}}.
לקריאה נוספת

Timoshenko S.P, Strength of Materials, 3rd edition, Krieger Publishing Company, 1976. ISBN 0882754203
Sybil P. Parker Editor in Chieh. McGraw-Hill Encyclopedia of Engineering, McGraw Hill Book Company 1983, ISBN 0070454868
S.P. Timoshenkoo & J.N. Goodier Theory of Elasticity, 3rd edition, International Student Edition, McGraw-Hill 1970..
Shames I.H., Cozzarelli F.A., Elastic and inelastic stress analysis, Prentice-Hall, 1991, ISBN 1560326867
הערות שוליים

↑  בגאומטריה דיפרנציאלית, פיתול של עקומים הוא גודל המודד כמה רחוק עקום מלהיות מישורי.
| מאמץ (הנדסה) |
| --- | --- | --- |
| מאמצים | מאמץ • מאמץ גזירה • מאמץ כפיפה • מאמץ לחיצה • מאמץ מתיחה • מאמץ פיתול • מאמץ קריסה • עייפות החומר |  |
| נושאי עזר | מומנט כפיפה • מומנט כוח • אלסטיות • מעוות • חוק הוק • עקומת מאמץ-עיבור • כניעה (הנדסה) |  |
| מודולי האלסטיות | מודול האלסטיות • מודול הגזירה • מקדם פואסון • קבועי לאמה • מודול הנפח |  |
| שטחים ונפחים | שטח • מומנט התמד • מומנט ההתמד של השטח • מומנט התמד פולרי של השטח • משפט שטיינר-הויגנס • טנזור התמד • טבלת טנזורי התמד • מומנט ראשון של שטח |  |
| נושאים משלימים | חוזק חומרים • טנזור מאמצים • מאמצים ראשיים • מעגל מור • היפותזות חוזק • שיטות אנרגיה • חוקי קסטיליאנו |  |
מצב מאמצים ומעוותים מרחבי. מאמץ המשיכה גורם למתיחת הגוף לאורכו ולהתכווצות הגוף בשני הממדים הניצבים
התיאור הגרפי של חוק הוק הוא הקו המשופע הישר (מראשית הצירים עד נקודה 3) בעקומת מאמץ-עיבור
מאמצים בקוביה דיפרנציאלית
כאשר קפיץ ספירלי נמתח, הדבר מתבטא בשינוי בפיתול שלו ובמאמץ פיתול אחיד לאורכו.
מורגן ספרלוק

| --- | --- |

 לידה:  7 בנובמבר 1970 פרקרסבורג, ארצות הברית 
 פטירה:  23 במאי 2024 (בגיל 53) אפסטייט ניו יורק, ארצות הברית 
 סוגה מועדפת:  סרט תיעודי 
 מדינה:  ארצות הברית 
 תקופת הפעילות:  2000–2017 (כ־17 שנים) 
 מקום לימודים:  בית הספר לאמנויות ע"ש טיש  תיכון וודרו וילסון  בית הספר התיכון לייק אוסוויגו 
 בן או בת זוג:  אלכס ג'יימיסון (2006–2011) 
 מספר צאצאים:  2 
 פרסים והוקרה:  פרס גילדת הכותבים של אמריקה (2004) 
 https://morganspurlock.com/
 פרופיל ב-IMDb
 
מורגן ולנטיין ספרלוק (באנגלית: Morgan Valentine Spurlock; ‏7 בנובמבר 1970 – 23 במאי 2024) היה יוצר סרטים תיעודיים אמריקאי, הומוריסטן, מפיק טלוויזיה, תסריטאי ועיתונאי, הידוע בעיקר בשל סרטו "לאכול בגדול".
קריירה

ב-1999 הועלה מחזה שכתב בשם "The Phoenix". ב-2002 יצר את הסדרה "I Bet You Will" ששודרה באינטרנט, במהלכה אנשים מצולמים עושים דברים מגעילים או מביכים תמורת כסף. מאוחר יותר הסדרה נקנתה ושודרה על ידי ה-MTV.
ב-2004 יצא הסרט "לאכול בגדול", סרט תיעודי המתעד את ספרלוק בוחן אילו שינויים יחולל חודש של אכילת מזון מהיר ברשת "מקדונלד'ס" בגופו ובחייו. הסרט היה מועמד לפרס האקדמיה לקולנוע בארצות הברית וזכה במספר פרסים לסרטים תיעודיים. לפי טענות שונות, הסרט היה אחד הגורמים להוספתם ולהדגשתם של פריטים בריאים יותר ברשת "מקדונלד'ס".
ב-2008 הוציא את הסרט "?Where in the World Is Osama Bin Laden" ("איפה בעולם נמצא אוסאמה בן לאדן?"). במהלך הסרט הוא חוקר את המלחמה בטרור משני צדדיה ומנסה לאתר את אוסאמה בן לאדן.
נפטר ב-23 במאי 2024 בביתו בניו-יורק, כתוצאה מסיבוכים של מחלת הסרטן.
הערות שוליים

↑  Super Size Me director Morgan Spurlock dies aged 53 באתר הגארדיאן
↑  Morgan Spurlock, 'Super Size Me' Director, Dead at 53 from Cancer, TMZ, ‏2024-05-24 (באנגלית)
| --- | --- |
בקרת זהויות :  NLI: 987007446606605171  PLWABN: 9810575306905606  BIBSYS: 4106207  BNE: XX1685152  BnF: cb146139396 (data)  CiNii: DA14976781  GND: 130630985  ISNI: 0000 0001 1447 7190  LCCN: no2004105275  MusicBrainz: fc9bc71e-2626-44dc-878a-c94d1545f7bf  NDL: 01002108  NKC: js20060224021  NLG: 261072  NLK: KAC200603076  NTA: 271262109  SUDOC: 084742070  VIAF: 72505094   WorldCat (עם VIAF): 72505094 
ערך זה הוא קצרמרבנושא תקשורת. אתם מוזמנים לתרום לוויקיפדיה ו.
דב בר מייזלש

| --- | --- |

 לידה:  1798 שצ'קוצ'יני, רפובליקת פולין 
 פטירה:  17 במרץ 1870 (בגיל 72 בערך) ורשה, האימפריה הרוסית 
 מקום קבורה:  בית הקברות היהודי בוורשה 
 מדינה:  פולין, האימפריה הרוסית 
 תקופת הפעילות:  ? – 17 במרץ 1870 
 תפקידים נוספים:  Member of the Austrian  Reichstag 
 
הרב דוב בר מייזלס (תצלום מאת קארול בייר)
"הלווייתם של חמשת הנופלים ב-1861", ציור מאת אלכסנדר לֶסֶר: הרב מייזלס בין אנשי הדת, למעלה משמאל
המצבה על קברו של הרב דוב בר מייזלש בבית העלמין היהודי בוורשה
הרב דב בער מייזלס (מהרד"ם ה'תקנ"ח, 1798 – י"ד באדר ב' (פורים) ה'תר"ל, 17 במרץ 1870) היה הרב הראשי של קרקוב וורשה, חבר הפרלמנט האוסטרי ומנהיג ציבור יהודי. היה בעל השפעה רבה ופעיל פוליטית בגליציה (תחת שלטון אוסטריה ובהמשך בשליטת האימפריה הרוסית). תמך בשיתוף פעולה של היהודים עם הפולנים והיה מהפעילים שתרמו למאבק לעצמאות פולין.
קורות חיים

הרב דב בער מייזלס היה בנו של הרב יצחק מייזלס בעל "חוסן ישועות" על כמה ממסכתות הש"ס. בילדותו גר בקמניץ פודולסק, שם כיהן אביו כרב. לאחר שנישא לבתו של הגביר ר' שלמה בורנשטיין ייסד, בעידוד חותנו, את הבנק "מייזלס את הורוביץ" והיה שותף בו. תמך בעצמאות הפולנית ותרם נשק למורדים במרד נובמבר. בשנת 1832 הפך לרבה של קרקוב, אך המועמד שהתמודד מולו על התפקיד, ר' שאול לנדא, לא קיבל את מנויו, ומעט מן הקהל קיבלו אותו, אך רוב יהודי קרקוב ורבני פולין תמכו ברב מייזלס. בשנת 1845 פעל לביטול תוכנית של העירייה להקים בניין על בית העלמין העתיק בקרקוב. שנה לאחר מכן, במהלך של מרד קרקוב, נבחר כסנטור בגליציה, ולפרלמנט האוסטרי. עקב קשריו הטובים בפרלמנט ואצל האצילים הפולנים, היה משתדל לפדות בחורים משרות בצבא פולין.
בשנת 1857, לאחר פטירת הרב חיים דוידזון, התמנה לרבה של ורשה. מאחר שלא נחשב למתנגד וקיבל את תמיכת החסידים שלא הסכימו לקבל את רבי יעקב גזונדהייט.
בתקופה זו הייתה ורשה בחלק שנשלט על ידי האימפריה הרוסית, הרב מייזלס שכאמור היה פטריוט פולני תמך, ועשה כל שביכולתו כדי לגרום לתושבי ורשה (לא רק היהודים) להזדהות ולקחת חלק בעצמאות הפולנית, במהלך המהומות שקדמו למרד ינואר. הוא האמין שרק שיתוף פעולה בין יהודי פולין לתושבי פולין האחרים תוביל לעצמאות הפולנית. בנאומים שלו נהג להגיד ליהודים ולפולנים: "אנחנו שותפים לצרה, אך מטרתנו זהה"[דרושה הבהרה]. הוא גם תרם נשק שקנה בהיותו עשיר למורדים.
בשנת 1861, אחרי המרד, נעצר על ידי השלטון הרוסי וגורש מן העיר. בעקבות תמיכתו במרד אסרו השלטונות למנות רב נתין של מדינה זרה ואף נטלו מפרנסי הקהילה את הסמכות למנות רב אלא להגיש מועמדים בלבד. הוא הוזמן להתיישב בלונדון, בשנת 1862 הורשה לחזור אל העיר, אך כאמור נאסר עליו לשמש כרב. שם נשאר עד יום מותו ב-1870. הרב מייזלס סייע לעצמאות הפולנית תוך שכנוע יהודים ודתות אחרות לשתף פעולה כדי להגיע אל המטרה, ונחשב לאחד הסמלים החשובים של העצמאות הפולנית. בהלווייתו של הרב מייזלס השתתפו למעלה מ-40,000 מלווים.
בנו הרב ישראל מייזלס היה הדיין של קרקוב ואב"ד של שדליץ בפולין מ-1858 עד 1867. אשתו רחל הייתה נכדה של הרב חיים רפפורט אב"ד אוסטראה נכד הרב חיים כהן רפפורט אב"ד לבוב. הרב ישראל נפטר בקרקוב ב-17 בנובמבר 1875, בנו השני של דוב בער, שלמה מייזלס עבר לווינה.
חידושי מהרד"ם

הרב מייזלס חיבר את הספר 
חידושי מהרד"ם על "ספר המצוות" לרמב"ם. לפי הקדמת הספר, ניתן להבין שאחרי שהרב דב בער מייזלס נפטר בנו הרב ישראל מייזלס, הוציא אותו לאור. הספר יצא לאור מחדש על ידי הרב יהודה אריה מייזלס בשנת תשל"ו בירושלים.
רחובות על שמו

עד היום, ברובע היהודי בקרקוב, קיים רחוב ע"ש הרב מייזלס. לפני שהנהלת העיר החליטה לקרוא לרחוב על שמו, נקרא הרחוב רחוב קופיצקא. באותו רחוב גר הרב שנים רבות קודם לכן. בצדו המזרחי של הרחוב הייתה פעם חומה שמטרתה הייתה להגן על קז'ימייז' והיום היא כבר לא קיימת. גם בוורשה נקרא רחוב על שם הרב דב בער מייזלס, עד לכיבוש הנאצי (בשטח הגטו שחרב בעקבות המרד היהודי). נכון ל-2 ספטמבר 2021 מועצת העירייה העבירה החלטה לקרוא רחוב על שמו.
צאצאים

בפסקה זו אין מקורות ביבליוגרפיים כלל, לא ברור על מה מסתמך הכתוב בה וייתכן שמדובר במחקר מקורי. 
אנא שקלו לשפר את אמינות הפסקה באמצעות הבאת מקורות לדברים ושילובם בגוף הפסקה בצורת קישורים חיצוניים והערות שוליים.
צאצאים של רבי דב בעריש מייזלש חיים גם במאה ה-21. המשפחה התפצלה לשני חלקים: חלק אוסטרי וחלק פולני. החלק הפולני מקורו מהרב ישראל מייזלס שנשאר בפולין והחלק האוסטרי מקורו בשלמה מייזלס שעבר לווינה וקבור בה (נפטר בשנת 1910). מצאצאיו נמנים הרב צבי ישראל טאו ראש ישיבת הר המור שאמו היא נכדתו של שלמה מייזלס. החלק הפולני עבר לגרמניה ולשוויץ וקיימים אנשים ממשפחת מייזלס בגרמניה שמקורם בהמבורג. חלק מהצד הגרמני והשווצרי עלה לארץ וצאצאיו חיים בה עד היום וחלקו השני נספה בשואה. חלק מהצאצאים מענף הפולני הלכו לבלגיה לפני המלחמה. רובם נרצחו בשואה. חלק ממשפחותיהם של הניצולים חיים בארצות הברית וחלק בישראל עד היום.
מצאצאיו מצד בנו הרב ישראל לאחר השואה הרב יהודה אריה מייזלס ששרד את אושוויץ והיה רב במחנה העקורים פאקינג בוואריה גרמניה שם עסק רבות למען שארית הפליטה, והקים בית דין להתרת עגונות. 
בנו, שמעון יוסף מייזלס ערך וחידש את מגילת היוחסין של משפחת מייזלס עד דוד מלך ישראל.
בנו, הרב מנחם דן מייזלס, חיבר ספרים תורניים חשובים: "פתחי מגדים" על הלכות נידה, ובשר בחלב ועוד ספרים. בנותיו יהודית מזור, מרים גרייבר שרדו את גטו בודפשט וניצלו בזכות אמם שרה מייזלס, מרים היא יו"ר ארצית עמותת "יש" ילדים ויתומים ניצולי שואה.
לקריאה נוספת

משה קמלהאר, ר' דב בער מייזלס: גדול בתורה מדינאי ולוחם, ירושלים תש"ל.
הערות שוליים

↑  גם: בער, בעריש, בערוש, דובער, דובעריש ודובערוש.
↑  גם: מייזל'ס, מייזלס, מייזעלס, מייזעלעס, מייזליש.
↑  Ulica rabina Meiselsa znów na planie stolicy | JEWISH.PL, ‏2021-09-02 (ב־)
| --- | --- |
בקרת זהויות :  NLI: 987007271970005171  PLWABN: 9810618134605606  GND: 119119021  ISNI: 0000 0001 1041 9532  LCCN: n91087438  VIAF: 18024674   WorldCat (עם VIAF): 18024674 
רחוב מייזלס בקרקוב. 2016
ג'ון גייל

ג'ון גייל (באנגלית: John Gayle;‏ 11 בספטמבר 1792 –  21 ביולי 1859) היה פוליטיקאי ושופט אמריקאי מאלבמה, שכיהן כמושל אלבמה השביעי בשנים 1831–1835, כחבר בית הנבחרים של ארצות הברית מטעם אלבמה בשנים 1847–1849, וכשופט בבתי המשפט הפדרליים המחוזיים של אלבמה משנת 1849 ועד מותו.
ראשית חייו

ג'ון גייל נולד במחוז סאמטר שבקרוליינה הצפונית. הוא למד לימודים קלאסיים בקולג' קרוליינה הדרומית (כיום אוניברסיטת קרוליינה הדרומית), שם סיים את לימודיו ב-1813, וב-1818 הוא למד משפטים בקריאה עצמית. בעת לימודיו הוא היה נשיא החברה הספרותית. ב-1818 הוא התקבל ללשכת עורכי הדין והחל לעסוק במקצוע בסנט סטיבנס שבאלבמה. גייל היה חבר במועצה המחוקקת של טריטוריית אלבמה בשנים 1818 - 1819. הוא היה תובע בבית המשפט של אלבמה בשנים 1819 - 1821, וחבר בית הנבחרים של אלבמה בשנים 1822–1823 ובשנים 1829–1830, כשב-1829 שימש כיושב ראש הבית. בשנים 1823 - 1825 הוא כיהן כשופט בבית המשפט בסבב השלישי של אלבמה. בשנים 1826 - 1828 הוא חידש את עיסוקו בעריכת דין במחוז גרין. בשנים 1828 - 1829 הוא כיהן כשופט בבית המשפט העליון של אלבמה.
גייל מוזכר בספר "העבדות האמריקאית כפי שהיא" (American Slavery As It Is), ספר שבו הובעה התנגדות לעבדות ושפורסם ב-1839. שמו הוכנס כדוגמה למחזיקי עבדים שזלזלו בנישואים של אפרו-אמריקאים ששועבדו. בספר הופיעה מודעה בחתימתו של גייל לעזרה בלכידת עבד נמלט, בה הוא רמז שהנמלט עשוי להגיע למחוז שכן שבו התגוררה אשתו.
במהלך כהונתו כשופט בבית המשפט העליון של אלבמה, ישב גייל בדין בעתירה לחירות של קורנליוס סינקלייר (אנ'), נער אפרו-אמריקאי צעיר שנחטף ונמכר לעבדות בטסקלוסה, אלבמה.
מושל אלבמה

בשנים 1831–1835 כיהן גייל כמושל אלבמה. במהלך תקופת כהונתו כמושל, הורחבה פעילותו של הבנק המדינתי, הושלמה סלילתה של מסילת הברזל הראשונה המדינה, והוקמה טחנת הכותנה הראשונה במדינה במחוז מדיסון. לאחר תום כהונתו כמושל ועד 1846 שב גייל לעיסוקו בעריכת דין בעיר מוביל.
חבר בית הנבחרים של ארצות הברית

גייל נבחר מטעם המפלגה הוויגית כנציג מחוז הבחירה הראשון של אלבמה לבית הנבחרים של ארצות הברית, וכיהן בקונגרס ה-30 ממרץ 1847 ועד 1849. במהלך כהונתו הוא שימש כיושב ראש הוועדה לתביעות קרקע פרטיות.
שופט פדרלי

ב-12 במרץ 1849 מונה גייל על ידי הנשיא זאכרי טיילור לאייש משרת שיפוט בבתי המשפט המחוזיים של מרכז אלבמה, צפון אלבמה ודרום אלבמה, שהתפנתה עקב פטירתו של השופט ויליאם קרופורד. למחרת היום אושר מינוי על ידי הסנאט של ארצות הברית והוא נכנס לתפקידו. הוא כיהן על כס השיפוט עד מותו.
חיים אישיים

ב-1819 נשא גייל לאישה את שרה אן היינסוורת', לשעבר מקרוליינה הדרומית. לשניים נולדו שישה ילדים ושרה נפטרה ב-1835 כתוצאה ממחלת הטטנוס. ב-1837 הוא נישא בשנית לקלירסה סטדמן פאק. לשניים נולדו שני ילדים.
ג'ון גייל נפטר ב-21 ביולי 1859, בגיל 66 בג'קסונוויל, אלבמה. הוא נטמן בבית הקברות מגנוליה שבעיר מוביל.
הערות שוליים

↑  Weld, Theodore Dwight; Sweetser, Seth; American Anti-Slavery Society (1839). American slavery as it is: : testimony of a thousand witnesses. Boston Public Library. New York: Published by the American Anti-Slavery Society, office, no. 143 Nassau Street, p. 172.
↑  Judson Crump and Alfred L. Brophy, Twenty-One Months a Slave: Cornelius Sinclair's Odyssey," Mississippi Law Journal 86 (2017): 457, 477-79.
| --- | --- |
בקרת זהויות :  GND: 1175410624  ISNI: 0000 0000 4890 0842  LCCN: nr95010758  SNAC: w6p56f1v  US Congress: G000106  VIAF: 36806220   WorldCat (עם VIAF): 36806220
אנדיז'ן (מחוז)

| --- | --- |
 מדינה:  אוזבקיסטן אוזבקיסטן
 נפות במחוז:  14
 ערים במחוז:  2
 בירת המחוז:  אנדיז'ן
 תאריך ייסוד:  6 במרץ 1941 
 שטח:  4,300 קמ"ר
 אוכלוסייה:  ‏
  ‑ במחוז:  3,322,722 (1 בינואר 2023)
  ‑ צפיפות:  772.7 נפש לקמ"ר (1 בינואר 2023)
 קואורדינטות:  40°48′N 72°15′E﻿ / ﻿40.8°N 72.25°E﻿ / 40.8; 72.25
 אזור זמן:  UTC +7
 http://www.andijan.uz/
  מפת מיקום  מפה מפורטת     לחצו כדי להקטין חזרה    לחצו להגדלה     he tabBackground:;tabBorder:#aaa;defaultTab:0;
 
מחוז אנדיז'ן (באוזבקית: Андижон вилояти/Andijon viloyati; ברוסית Андижанская область; בפרסית: ولایت اندیجان) הוא המחוז המזרחי ביותר באוזבקיסטן, שוכן באזור הנקרא עמק פרגנה וגובל במחוזות פרגנה ונמנגן ממערב ובקירגיזסטן ממזרח. המחוז מחולק ל-14 נפות ו-2 ערים ובירתו היא העיר אנדיז'ן. המחוז משתרע על פני 4,300 קמ"ר ולפי אומדן רשמי מתאריך 1 בינואר 2023 מתגוררים בו כ-3.32 מיליון בני אדם.
הערות שוליים

↑  Uzbekistan: Administrative Division (Regions and Districts) - Population Statistics, Charts and Map, citypopulation.de
| --- | --- |
בקרת זהויות :  MusicBrainz: de142ef6-5f3f-44b7-a8e7-50b7600bbb8e 
ערך זה הוא קצרמרבנושא אוזבקיסטן ובנושא גאוגרפיה של אסיה. אתם מוזמנים לתרום לוויקיפדיה ו.
דיטה פאסטורי-בארטוק

| --- | --- |

 לידה:  31 באוקטובר 1903 רימבסקה סובוטה, סלובקיה 
 פטירה:  21 בנובמבר 1982 (בגיל 79) בודפשט, הרפובליקה העממית ההונגרית 
 מקום קבורה:  בית הקברות פרקשרטי בבודפשט 
 מוקד פעילות:  הונגריה 
 מקום לימודים:  האקדמיה למוזיקה פרנץ ליסט בבודפשט 
 שפה מועדפת:  הונגרית 
 כלי נגינה:  פסנתר 
 בן או בת זוג:  בלה בארטוק (1923–?) 
 צאצאים:  פטר בארטוק 
 פרסים והוקרה:  אמן מצטיין של הונגריה (1963) 
 
דיטה פאסטורי-בארטוק (בהונגרית: Pásztory Edith-Bartók;‏ 31 באוקטובר 1903 – 24 בנובמבר 1982) הייתה פסנתרנית יהודייה-הונגרייה ואשתו השנייה של המלחין בלה בארטוק, שהקדיש לה רבות מיצירותיו, בהם "מחוץ לבית" והקונצ'רטו לפסנתר מס' 3.
הערות שוליים

↑  Juilliard News
↑  http://books.google.com.au/books?id=t8oXNX2tY8AC&pg=PA43&lpg=PA43&dq=ditta+pasztory+1982&source=bl&ots=2XYHJXolof&sig=aDDG-KJ9dj7stHjkP4vZ0gy3AnA&hl=en&sa=X&ei=0Xb2T9PyLaikiAfK28z0Bg&ved=0CE0Q6AEwBDgK#v=onepage&q=ditta%20pasztory%201982&f=false Michael Steinberg, The Concerto: A Listener's Guide
↑  Classical Archives
↑  Recording Pioneers
| --- | --- |
בקרת זהויות :  NLI: 987007452719105171  PLWABN: 9810650265705606  BIBSYS: 4093433  BNE: XX1560085  BnF: cb14848499v (data)  GND: 12496205X  ISNI: 0000 0000 8392 1921  LCCN: no92005879  MusicBrainz: cb7da0b8-fbdf-4cd4-90d2-b30c5bc5316c  NKC: xx0164060  NTA: 100076815  RERO: 02-A002973809  SUDOC: 160233291  VIAF: 69875372   WorldCat (עם VIAF): 69875372 
קברם של בלה בארטוק (מרכז) ודיטה (שמאל)
ג'יימס פלדיין

| --- | --- |

פלדיין במדי הכוכב האדום בלגרד, דצמבר 2017
 לידה:  26 ביוני 1988 (בן 36) ניו יורק, ארצות הברית
 עמדה:  קלע
 גובה:  1.93
 מספר:  14
 מכללה:  אוניברסיטת קוויניפיאק
 דראפט:  לא נבחר, 2010
 קבוצות כשחקן
 2010–2012   2012–2014   2014–2015   2015   2015–2017   2017–2018   2018–2020   2020–2021   2021   2021–2023   2023   2023–:  ברוגן   פואנלברדה   פלקנסטרו קאנטו   וקוורס דה ביימון   פנאתינייקוס   הכוכב האדום בלגרד   הפועל ירושלים   ריאל בטיס   אל כווית   פורטיטודו בולוניה   הפועל תל אביב   הפועל גליל עליון
 הישגים כשחקן
 הגביע היווני (2016, 2017)   השחקן המצטיין בגביע היווני (2017)   אליפות הליגה היוונית (2017)   אליפות הליגה הסרבית (2018)   גביע המדינה בכדורסל (2019, 2020)
ג'יימס פלדין (באנגלית: James Feldeine; נולד ב-26 ביוני 1988) הוא כדורסלן אמריקאי-דומיניקני המשחק בעמדת הקלע בקבוצת הפועל גליל עליון מהליגה הישראלית.
קריירת מכללות

פלדיין שיחק כדורסל באוניברסיטת קוויניפיאק. בעונתו הראשונה במכללה נבחר פלדיין לשחקן המשתפר של הליגה, ולמשחק האולסטאר של המכללות, לאחר שהיה מקום ראשון בנקודות באזור הצפון-מזרחי. במהלך השנה השלישית שלו, הוא גם נבחר פעמיים בתור השחקן המצטיין של המחזור, והוא נבחר גם בנבחרת של המחוז שלו.